Afrikaans-moedertaalonderwysers is die vaandeldraers vir die taal wat deur hul aanbieding van die vak ’n liefde vir die Afrikaanse taal en kultuur kweek. Daarom wil die Skole-ondersteuningsentrum van Helpende Hand deur die Genootskap vir Regte Afrikaanse Taalonderwysers (GeRAT) juis hierdie onderwysers se hande sterk deur die hulp wat dié genootskap aan hulle kan bied om daardeur die suksesvolle akademiese vordering van Afrikaanse leerlinge te verseker.